open-index/open-wikipedia-markdown huggingface dataset:
9821 Gitakresáková

**(9821) Gitakresáková** je planétka, ktorú objavili Cornelis Johannes van Houten a Ingrid van Houten-Groeneveldová na fotografických platniach exponovaných Tomom Gehrelsom v noci 25./26. marca 1971 na observatóriu Mt. Palomar v Kalifornii. Je pomenovaná po slovenskej astronómke Margite Kresákovej-Vozárovej.

## Objav a pomenovanie
Planétka sa v čase objavu nachádzala v západnej časti súhvezdia Panna (*Virgo*), iba 41' VSV od hviezdy \eta Vir (+3,9 mag), mala zdanlivú fotografickú jasnosť +19,0 mag a bola 4033. planétkou objavenou v rámci prvej fotografickej prehliadky zameranej na vyhľadávanie Trójanov (planétok v libračných bodoch L4 a L5 sústavy Slnko – Jupiter). Svedčí o tom aj jej predbežné označenie **4033 T–1**, ktoré dostala krátko po objave. V objavovej opozícii bola planétka na observatóriu Mt. Palomar pozorovaná aj v ďalších 7 nociach (vrátane predobjavovej 24. marca) a celkovo bolo zmeraných 12 pozícií, neskôr zaslaných do MPC. Naposledy bola planétka pozorovaná v noci 15./16. mája 1971. Planétka bola na tomto observatóriu pozorovaná aj počas jednej noci v roku 1994, keď boli 30. septembra získané ďalšie 2 pozície. Očíslovanie planétky bolo zverejnené v cirkulári MPC č. 33216 vydanom dňa 8. decembra 1998.

Planétka je pomenovaná po bývalej pracovníčke Astronomického ústavu SAV v Bratislave, Margite Kresákovej (nar. 1927), skúsenej pozorovateľke meteorov a komét na Skalnatom Plese. Ešte ako slobodná objavila kométu C/1954 O1 (Vozárová). Meno planétky sa stalo oficiálnym po zverejnení v cirkulári MPC č. 41570 vydanom dňa 11. novembra 2000 Medzinárodnou astronomickou úniou.

## Dráha
Planétka obieha okolo Slnka v strednej vzdialenosti 356 mil. km po mierne excentrickej dráhe s dobou obehu 3,68 roku (1342 dní). K Zemi sa približuje na minimálnu vzdialenosť 157 mil. kilometrov a jej veľkosť je odhadovaná na necelých 5 km.

## Pozri aj
* Zoznam planétok 9751-10000

## Externé odkazy

Kategória:Planétky 9751 – 10000
Kategória:Planétky hlavného pásma
Gitakresáková
Kategória:Astronomické objekty objavené v roku 1971
Honorius III.

**Honorius III.** (vlastným menom **Cencio Savelli** * 1148, Rím - † 18. marec 1227, Rím) bol pápež od 18. júla 1216 až do svojej smrti v roku 1227.

Jeho hlavným cieľom bolo zorganizovať križiacku výpravu naplánovanú na Štvrtom lateránskom koncile. To sa mu však nepodarilo kvôli neochote cisára Fridricha II. Hohenstaufského.

Honorius III. dal vyzdobiť mozaikami apsidu chrámu sv. Pavla v Ríme.

## Pozri aj

* Zoznam kardinálov vymenovaných Honoriom III.

## Iné projekty

## Zdroj

Kategória:Narodenia v 12. storočí
Kategória:Úmrtia v 1227
Kategória:Camerlengovia
Kategória:Križiacka výprava proti albigéncom
Masada

**Masada** (hebr. מצדה, *Mecada*, od slova מצודה *mecuda*, „pevnosť“) je staroveká pevnosť na vrchole izolovaného skalného útesu na východnom okraji Judskej púšte, neďaleko Mŕtveho mora. Pevnosť bola postavená Herodesom Veľkým v 1. storočí pred Kr., počas prvej židovskej vojny sa stala posledným miestom odporu židovských povstalcov proti Rimanom.

V roku 2001 bola lokalita zapísaná ako pamiatka svetového dedičstva na zoznam UNESCO.

## Pozri aj
* Prvá židovská vojna
* Herodes Veľký
* Flavius Iosephus

## Iné projekty

## Externé odkazy
* The Bible and Interpretation: Tha Masada Myth
* Český rozhlas: Masada
* Bedeker - Masada: 10 000 vojakov 

## Zdroj
* 

Kategória:Archeologické lokality v Izraeli
Kategória:Národné parky v Izraeli
Kategória:Lokality Svetového dedičstva v Izraeli
Manažment krajiny

**Manažment krajiny** (iné názvy: vrátane krajinného plánovania (ktoré sa do manažmentu krajiny niekedy nezahŕňa): **tvorba krajiny, starostlivosť o krajinu**; nesprávne: **obhospodarovanie krajiny**; angl. *landscape management*) je (tu: podľa Európskeho dohovoru o krajine) činnosť, ktorá má z hľadiska perspektívy trvalo udržateľného rozvoja zabezpečiť pravidelnú starostlivosť o krajinu s cieľom usmerňovať a zosúladiť zmeny, ktoré sú spôsobené sociálnymi, hospodárskymi a environmentálnymi procesmi.

## Pozri aj
*integrovaný manažment krajiny
*priestorový manažment (land management)

## Externé odkazy
*http://www.seps.sk/zp/casopisy/zp/2001/zp6/halada.htm 
*http://www.radaeuropy.sk/?1557

Kategória:Ekológia
Priestorový manažment

**Priestorový manažment (krajiny)** (angl. *land management*) môže byť:
*riadenie funkčného využitia a ochrany územia, pozri priestorový manažment (obhospodarovanie územia)
*územné plánovanie
*obhospodarovanie pôdy

## Pozri aj
*manažment krajiny
Obhospodarovanie krajiny

**Obhospodarovanie krajiny** môže byť:
*angl. land management: priestorový manažment (obhospodarovanie územia) (s dôrazom na pôdohospodárstvo a spôsob obhospodarovania)
*nesprávne: angl. landscape management: starostlivosť o krajinu
Diaľnica A661 (Nemecko)

**Diaľnica A661** () je nemecká diaľnica smerujúca z mesta Oberursel cez Frankfurt nad Mohanom až k obci Egelsbach, kde sa končí. Počas svojej trasy sa križuje s diaľnicami A3, A5 a A66.

## Galéria

Súbor:A661-friedberger001.jpg|Križovatka Preugensheimer Dreieck
Súbor:Kaiserleibrücke, Frankfurt-Offenbach.jpg|Kaiserleibrücke vo Frankfurte


## Iné projekty

## Externé odkazy
* Priebeh trasy A661

661
Kategória:Doprava v Hesensku
Ján z Brienne

**Ján z Brienne** (* asi 1170/1175 - † 23. marec 1237, Carihrad) bol kráľ jeruzalemský (1210 - 1212) a cisár-regent latinský (1229 – 1237). Bol aj popredným účastníkom piatej križiackej výpravy.

## Referencie


## Literatúra
* Joseph François Lafitau: *Histoire de Jean de Brienne, Roy de Jérusalem et Empereur de Constantinople.* Moette u. a., Paris 1727.
* Gregory Fedorenko: *The Crusading Career of John of Brienne, c. 1210–1237.* In: *Nottingham Medieval Studies.* Vol. 52, 2008, , S. 43–79, .
* Ludwig Böhm: *Johann von Brienne, König von Jerusalem, Kaiser von Konstantinopel (um 1170-1237).* Heidelberg 1938.

## Iné projekty

## Zdroj

Kategória:Narodenia v 12. storočí
Kategória:Úmrtia 23. marca
Kategória:Úmrtia v 1237
Kategória:Francúzske vojenské osobnosti
Kategória:Križiacka výprava proti albigéncom
Diaľnica A659 (Nemecko)

**Diaľnica A659** () je nemecká diaľnica, ktorá tvorí spojku medzi diaľnicami A5 a A6, pričom prechádza cez mesto Vierheim.

Diaľnica bola vybudovaná v 60. rokoch ako privádzač na diaľnicu A5, ktorá v tomto úseku bola otvorená v roku 1968. Pôvodne bolo plánované predĺženie diaľnice do Mannheimu, no nakoniec sa uprednostnilo vybudovanie rýchlostnej cesty, ktorá je v súčasnosti označená ako B38n. 

## Galéria

Súbor:Bundesautobahn 659 Viernheim 100 1081.jpg|A659 pri Viernheime
Súbor:BAB 659 traffic jam 100 2386.jpg|Dopravná zápcha na A659
Súbor:Karte Verkehrswege Großraum Mannheim.png|Sieť diaľnic a ciest v okolí Mannheimu


## Iné projekty

## Zdroje
*

## Externé odkazy
* Priebeh trasy diaľnice A659

659
Kategória:Doprava v Bádensku-Württembersku
Kategória:Doprava v Hesensku
Asociatívna pamäť

**Asociatívna pamäť** môže byť:
*druh počítačovej pamäte, pozri asociatívna pamäť (počítač)
*asociatívna pamäť neurónovej siete (sieť, v ktorej sú váhové hodnoty determinované takým spôsobom, aby si bola schopná zapamätať množinu P asociovaných vzorov) 
*aspekt ľudskej pamäte, pozri asociatívna pamäť (človek)
Diaľnica A648 (Nemecko)

**Bundesautobahn 648** je nemecká diaľnica vo Frankfurte nad Mohanom v spolkovej krajine Hesensko.

## Externé odkazy
* Priebeh trasy A648

648
Kategória:Doprava v Hesensku
Diaľnica A643 (Nemecko)

**Bundesautobahn 643** je nemecká diaľnica v spolkových krajinán Hesensko a Porýnie-Falcko, ktorá tvorí výpadovú komunikáciu z mesta Wiesbaden smerom na diaľnicu A66 a A60. Diaľnica bola otvorená v roku 1966 a spolu s diaľnicou A60 tvoria diaľničný obchvat mesta Mainz *(Mainzer Autobahnring)*.

## Externé odkazy
* Priebeh trasy A643

643
Kategória:Doprava v Hesensku
Kategória:Doprava v Porýní-Falcku
Diaľnica A623 (Nemecko)

**Bundesautobahn 623** je nemecká diaľnica, ktorá tvorí výpadovú komunikáciu z mesta Saarbrücken smerom na diaľnicu A8.

## Externé odkazy
* Priebeh trasy A623

623
Kategória:Doprava v Sársku
Diaľnica A620 (Nemecko)

**Bundesautobahn 620** je nemecká diaľnica prechádzajúca mestom Saarbrücken v spolkovej krajine Sársko neďaleko francúzskych hraníc.

## Externé odkazy
* Priebeh trasy A620

620
Kategória:Doprava v Sársku
Diaľnica A602 (Nemecko)

**Bundesautobahn 602** je nemecká diaľnica, ktorá tvorí výpadovku z mesta Trier smerom na diaľnicu A1.

## Externé odkazy
* Priebeh trasy A602

602
Kategória:Doprava v Porýní-Falcku
Diaľnica A573 (Nemecko)

**Bundesautobahn 573** je nemecká diaľnica, ktorá tvorí spojku medzi diaľnicou A61 a A571.

## Externé odkazy
* Priebeh trasy A573

573
Kategória:Doprava v Porýní-Falcku
Diaľnica A656 (Nemecko)

**Diaľnica A656** () je nemecká diaľnica, ktorá spája mestá Mannheim a Heidelberg. Jej dĺžka je 11,9 km, no do roku 1990, keď od nej boli odčlenené dva krátke úseky, merala 14,8 km. 

## História
Prvé plány na výstavbu vysokokapacitnej cesty medzi Mannehimom a Heidelbergom pochádzajú z roku 1926. Už v roku 1924 vznikla spoločnosť *Studiengesellschaft für Automobilstraßenbau*, ktorá mala za úlohu navrhnúť sieť "ciest pre automobily". Spoločnosť začala pracovať na projektoch viacerých ťahov, no časom boli presunuté do siete ríšskych diaľnic.

Výstavba dnešnej diaľnice A656 sa začala 21. marca 1934 a otvorená bola o rok neskôr. Pôvodne smerovala až do samotného centra Mannheimu, po *Europaplatz (Európske námestie)*. Súčasťou diaľnice boli pôvodne aj dve odpočívadlá, ktoré sa nachádzali na križovatkách *Mannheim-Seckenheim* a *Dreieck Mannheim* (dnes *Kreuz Mannheim*). Po vojne boli kvôli nízkej využívanosti zatvorené.

V roku 1982 sa stala tragická nehoda, keď počas medzinárodného leteckého dňa v Mannheime havaroval plne naložený vrtuľník a spadol priamo na diaľnicu. Zahynulo až 46 ľudí.

V roku 1990 boli od A656 oddelené okrajové úseky, ktoré nespĺňali parametre diaľnice. Stali sa súčasťou spolkovej cesty 37 a bola na nich znížená aj maximálna rýchlosť na 70 kilometrov za hodinu.

## Galéria

Súbor:A656-KreuzMA.jpg|Kreuz Mannheim
Súbor:A6-A656.jpg|A656 pri Mannheime
Súbor:A656 - Kreuz 5, Heidelberg (2000 m) - geo-en.hlipp.de - 11067.jpg|Kreuz Heidelberg
Súbor:Karte Verkehrswege Großraum Mannheim.png|Sieť diaľnic a ciest v okolí Mannheimu


## Iné projekty

## Zdroje
*

## Externé odkazy
* Priebeh trasy diaľnice A656

656
Kategória:Doprava v Bádensku-Württembersku
Diaľnica A650 (Nemecko)

**Bundesautobahn 650** je nemecká diaľnica, ktorá smeruje s mesta Bad Dürkheim do mesta Ludwigshafen v spolkovej krajine Porýnie-Falcko.

## Externé odkazy
* Priebeh trasy A650

650
Kategória:Doprava v Porýní-Falcku
Diaľnica A571 (Nemecko)

**Bundesautobahn 571** je nemecká diaľnica, ktorá tvorí spojku medzi diaľnicou A61 a A573 v severnej časti spolkovej krajiny Porýnie-Falcko.

## Externé odkazy
* Priebeh trasy A571

571
Kategória:Doprava v Porýní-Falcku
Richard Šafárik

**Richard Šafárik** (* 26. február 1975, Nové Zámky – † 3. marec 2009, Žilina) bol slovenský hokejista. V roku 1993 ho v piatom kole ako 116. hráča zo draftovalo Buffalo Sabres.

## Kariéra
Richard Šafárik je odchovancom novozámockého hokeja. Vyrastal v dedine blízko Nových Zámkov, v Palárikove. Jeho mama sa volá Bernardína a otec Milan. Hokej začal hrať v ôsmich rokoch. Jeho manželka sa volala Mária. Zomrel 3. marca 2009 na amyotrofickú laterálnu sklerózu.

### Kluby
*  Nové Zámky
*  HK Nitra
*  Gatineau Olympiques (1993-1995)
*  HK Nitra (1995-1997)
*  MsHK Žilina (1997-2004)
*  Dukla Trenčín (2004-2005)
*  VTJ Piešťany (2005)
*  MHC Martin (2005)
*  Dukla Trenčín (2005)
*  HK Považská Bystrica (2005)
*  Cracovia (2005-2007)
*  Újpesti TE (2007-2008)

## Referencie
* Chlap, ktorý sa nikdy nevzdával  *denniksport.sk*: (17. marec 2009).

## Externé odkazy
* Richard Šafárik na stránke eurohockey.net 

Kategória:Narodenia v 1975
Kategória:Úmrtia v 2009
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Buffalo Sabres
Kalmar

**Kalmar** alebo **kalmár** môže byť:
*slovenské rodové meno rodov Alloteuthis a Loligo a staršie aj rodu chytľan (Architeuthis)
*príslušník taxónu kalmary (Teuthida)

**Kalmar** môže byť aj:
* mesto vo Švédsku, pozri Kalmar (mesto)
* provincia vo Švédsku, pozri Kalmar (provincia)
* futbalový klub vo Švédsku, pozri Kalmar FF
*priezvisko:
**Carlos Kalmar (* 1958), rakúsko-uruguajský dirigent
**Fritz Kalmar (1911–2008), rakúsky spisovateľ

**Kalmár** môže byť aj priezvisko:
*Jenő Kalmár (1908–1990), maďarský futbalista
*Eugen Kalmár (1873–1937), maďarský cestovateľ
Pirát (námorný lupič)

thumb|Pirátská vlajka
**Pirát** (z fr. *pirate*, gr. *peiratés*, lupič, pirát) alebo **[[korzár]]** je námorný (prípadne riečny či jazerný) lupič. Činnosť piráta sa nazýva **pirátstvo**.

Všetky štáty sú  bez ohľadu na národnosť páchateľov, ich plavidiel, ako aj miesta činu, oprávnené voči páchateľom postupovať a ich stíhať, a pritom sú si navzájom zaviazané k spolupráci.   

## Definícia
Presnejšia definícia pirátstva znie: násilné činy, previnenia proti cudziemu vlastníctvu alebo činy obmedzenia osobnej slobody, ktoré sú spáchané na zištné účely pri použití vodného alebo vzdušného plavidla na šírom mori alebo na iných územiach, ktoré nepodliehajú žiadnej štátnej moci. Do medzinárodnej právnej zmluvnej úpravy v roku 1958 sa pod pojmom pirátstvo rozumeli takéto činy, ak boli spáchané na mori vôbec alebo sa uskutočnili z mora. 

Podobné štátne opatrenia, aj ak sú protiprávne, sa nepovažujú za pirátstvo. Štátne opatrenia sú zaujímavé historicky, pretože do roku 1856 v rámci kaperstva činnosti pirátskeho typu vykonávali aj štátom autorizovaní súkromníci, ktorí sa na základe vonkajších príznakov od pirátstva často nedali rozoznať. 

Do pirátstva v pravom slova zmysle nepatrí ani pobrežné, riečne a vzdušné pirátstvo. 

## Dejiny pirátstva
V staroveku sa piráti väčšinou nedali rozoznať od vojnových výprav a ich činnosť bola vnímaná skôr ako statočnosť. Boj proti tomuto pirátstvu sa konal z aspektov oportunity (teda s cieľom získať mužstvo na svoju stranu alebo naverbovať bojovníkov). Približne v roku 14001200 pred Kr. síce existovalo v Stredozemnom mori právo námorných národov, ale ponímanie pirátov z pozície nepriateľa do pozície zločinca sa zmenilo v 5. storočí pred Kr. v dobe Aténskeho námorného spolku. V 1. storočí pred Kr. označil Cicero pirátov ako nepriateľov ľudstva, na ktorých netreba brať ohľad. Po období relatívnej bezvýznamnosti námorného práva sa v stredoveku upevnil názor paušálnej bezprávnosti zdanlivo mimo kresťanského spoločenstva stojaceho pirátstva. Tento názor pôsobil do 19. storočia na právo, pirátov na mori jednoducho zabiť.

## Referencie

## Iné projekty

## Zdroj


Kategória:Medzinárodné trestné právo
Kategória:Pirátstvo
Logistický manažment

**Logistický manažment** (iné názvy: **manažment logistiky, manažérstvo logistiky, riadenie logistiky, logistické riadenie**; angl. *logistics management*) je riadenie procesov pri vytváraní a praktickom uplatňovaní logistického systému podniku tak, aby dané toky (hmotné, nehmotné, informačné, peňažné) prebiehali plynule, čo možno najrýchlejšie a najhospodárnejšie. Pojem sa niekedy považuje za synonymum supply chain management (manažérstva dodávateľského reťazca).

Logistický systém je usporiadaná množina umelých (technických) a ľudských prvkov a väzieb medzi nimi, kooperujúcich pri plánovaní a realizácii logistických reťazcov vyvolaných podnikom.

Podnik označujeme za logisticky riadený, ak sa v ňom uplatňuje kooperatívny štýl riadenia plne podriadených uspokojovaniu potrieb zákazníkov pri dlhodobej ziskovosti. Činnosť všetkých participujúcich útvarov v ňom je logisticky prepojená a zladená (integrovaná) v záujme dosiahnutia synergického efektu v logistike.

Kategória:Logistika
Kategória:Manažment
Superiórny statok

**Superiórny statok** (v prípade tovaru aj **superiórny tovar**) môže byť:
*normálny statok
*luxusný statok
Normálny statok

**Normálny statok** (v prípade tovaru aj **normálny tovar**) je statok, po ktorom dopyt s rastúcim príjmom rastie, čiže statok, ktorého príjmová elasticita dopytu je kladná. Nemusí ísť nevyhnutne o kvalitný statok, rozhodujúce sú preferencie spotrebiteľov (teda úžitok, ktorý im statok prináša). Opakom je inferiórny statok.

Delí sa na dva druhy:
*nevyhnutný statok (príjmová elasticita dopytu je medzi nulou a jeden)
*luxusný statok (príjmová elasticita je väčšia ako jeden)

Kategória:Mikroekonómia
Riadenie zásobovacieho reťazca

**Riadenie zásobovacieho reťazca** (iné názvy: **riadenie dodávateľského reťazca, manažment/manažérstvo zásobovacieho/dodávateľského reťazca**; angl. *supply chain management*, SCM; čiastočné alebo úplné synonymum je logistický manažment) je riadenie (plánovanie, časové rozvrhovanie a ovládanie) zásobovacieho reťazca. Spočíva v integrácii a organizácii informačných a logistických činností v podnikoch zapojených do zásobovacieho reťazca. Cieľom je vytvorenie a distribúcia tovarov a služieb poskytujúcich zákazníkom úžitkové hodnoty.

## Externé odkazy
*http://www.answers.com/supply%20chain%20management

Kategória:Logistika
Zásobovací reťazec

**Zásobovací reťazec** alebo **dodávateľský reťazec** alebo **spotrebiteľský reťazec** (angl. supply chain) je v oblasti obchodu a služieb systém organizácií, ľudí, činností, informácií a zdrojov podieľajúcich sa na premiestňovaní produktov alebo služieb od dodávateľa k zákazníkovi. Činnosti v dodávateľskom reťazci zahŕňajú premenu prírodných zdrojov, surovín a súčastí na hotový produkt, ktorý je dodávaný konečnému zákazníkovi.

## Referencie


## Pozri aj
*riadenie zásobovacieho reťazca

Kategória:Logistika
Luxusný tovar

**Luxusný tovar** môže byť:
*prepychový tovar
*v mikroekonómii: tovar, ktorý je luxusným statkom, pozri luxusný statok
Luxusný statok

**Luxusný statok** alebo **elitársky statok** (v prípade tovaru aj **luxusný tovar, elitársky tovar**) je statok, po ktorom dopyt stúpa rýchlejšie než úmerne s rastúcim príjmom. Luxusný tovar má teda vysokú (väčšiu ako jeden) príjmovú elasticitu dopytu: čím sú ľudia bohatší, tým kupujú viac luxusného statku. To ale tiež znamená, že ak sa zníži príjem, prudko klesne aj dopyt po luxusnom tovare. Treba tiež povedať, že príjmová elasticita dopytu sa môže veľmi meniť v závislosti od výšky príjmu. Luxusný tovar sa preto môže stať normálnym alebo dokonca inferiórnym statkom.

Typickým luxusným tovarom sú napríklad niektoré značky automobilov, šperky, ale aj niektoré druhy jedla.

## Zdroj

Kategória:Mikroekonómia
Saros

::*Saros je aj latinský/maďarský názov pre [[Šariš (región)|Šariš]].*
**Saros** alebo **Chaldejský cyklus** je obdobie medzi periodickým opakovaním zatmení Slnka a Mesiaca (18 rokov 11 dní, presne 6585 d 7 h 42 min). Potom sa Mesiac vráti do tej istej fázy a k tomu istému uzlu na svojej dráhe. Uzly mesačnej dráhy sa pohybujú proti pohybu Slnka, a preto sa Slnko vráti do toho istého uzla skôr ako za jeden rok, a to za 346,62 d. Perióda opakovania zatmení 346,62 d a 29,530 59 d (synodický mesiac) sa rovná 223 synodickým mesiacom alebo 19 obdobiam po 346,62 d len s malým rozdielom asi 1/2 d, ktorý spôsobuje, že viditeľnosť každého nasledujúceho zatmenia sa posúva asi o 1/3 zemského obvodu západným smerom a súčasne sa posúva trochu na sever. Úplný cyklus, ktorý sa začína čiastočným zatmením Slnka pri južnom póle a končí sa opäť čiastočným zatmením pri severnom póle, trvá okolo 1300 r. Za obdobie saros nastane 29 zatmení Mesiaca a 41 zatmení Slnka. Saros poznali už Chaldejci od 6. storočia pred Kr.

## Referencie

## Externé odkazy

Kategória:Astronómia
Šafárik

**Šafárik** môže byť:
*priezvisko, pozri Šafárik (priezvisko)
*Pavol Jozef Šafárik
*Karol Šafárik
*Tibor Šafárik
*Richard Šafárik
Programové riadenie

**Programové riadenie** môže byť:
*v informatike (program control): riadenie rôznych funkcií zariadenia v určitom poradí podľa mechanicky alebo elektricky uloženého programu, pozri programové riadenie (informatika)
*v manažmente (programme management): programové manažérstvo
Frida Hansdotterová

**Frida Hansdotterová** (* 13. december 1985, Västerås, Švédsko) je bývalá švédska zjazdová lyžiarka. Špecializovala sa najmä na točivé disciplíny a špeciálne na slalom.

## Svetový pohár výsledky
### Sezónne tituly
* 1 titul – (1 slalom)

### Sezónne umiestnenia

*Poradie k dátumu 18 Mar 2017

### Stupne víťazov na pretekoch
* 4 víťazstva – (4 SL) 
* 25 pódium – (24 SL, 1 PSL) 

## Majstrovstvá Sveta výsledky

## Olympijské výsledky

## Referencie


## Externé odkazy
*
*FIS-ski.com  – Frida Hansdotterová – Svetový Pohár sezónne umiestnenia
*Ski-db.com – výsledky – Frida Hansdotterová
*Rossignol.com  – Frida Hansdotterová – alpské lyžovanie – Švédsko

Kategória:Švédski alpskí lyžiari
Kategória:Osobnosti z Västerås
Robert Carlyle

**Robert Carlyle** (* 14. apríl 1961, Glasgow) je škótsky herec. Preslávil sa najmä rolou Begbieho, bitkára vo filme *[[Trainspotting]]* (1996) alebo filmom *[[Do naha!]]* (1997).

## Filmografia

* 1990 – *Silent Scream*, ako *Big Woodsy*
* 1990 – *Riff-Raff*, ako *Steve*
* 1992 – *Tender Blue Eyes*, ako *Richard Fascetti*
* 1993 – *Being Human*, ako *Prehistoric Shamen*
* 1994 – *Priest*, ako *Graham*
* 1994 – *Marooned*, ako *Peter*
* 1995 – *Go Now*, ako *Nick Cameron*
* 1996 – *[[Trainspotting]]*, ako *Begbie*
* 1996 – *Carla's Song*, ako *George Lennox*
* 1997 – *The Full Monty*, ako *Gaz*
* 1997 – *Face*, ako *Ray*
* 1999 – *Plunkett & Macleane*, ako *Plunkett*
* 1999 – *Ravenous*, ako *Col. Ives*
* 1999 – *The World Is Not Enough*, ako *Renard*
* 1999 – *Angela's Ashes*, ako *Malachy* (otec)
* 2000 – *The Beach*, ako *Daffy*
* 2000 – *There's Only One Jimmy Grimble*, ako *Eric Wirral*
* 2001 – *To End All Wars*, ako *Major Ian Campbell*
* 2001 – *The 51st State/Formula 51*, ako *Felix DeSouza*
* 2002 – *Once Upon a Time in Midlands*, ako *Jimmy*
* 2002 – *Black and White*, ako *David O'Sullivan*
* 2004 – *Dead Fish*, ako *Danny Devine*
* 2005 – *The Mighty Celt*, ako *O*
* 2005 – *Marilyn Hotchkiss' Ballroom Dancing and Charm School*, ako *Frank Keane*
* 2006 – *Eragon*, ako *Durza*
* 2007 – *28 Weeks Later*, ako *Don*
* 2007 – *Flood*, ako *Robert Morrison*
* 2008 – *Stone of Destiny*, ako *John MacCormick*
* 2008 – *Summer*, ako *Shaun*
* 2008 – *I Know You Know*, ako *Charlie*
* 2009 – *The Tournament*, ako *Joseph Macavoy*
* 2009 – *Stargate Universe*, ako *Dr. Nicholas Rush*
* 2012 – *[[Kde bolo, tam bolo|Once Upon a Time]]*, ako *Rumpelstiltskin - Martinko Klingáč, Mr. Gold*
## Iné projekty

## Externé odkazy
* 
* 

Kategória:Škótski filmoví herci
Kategória:Držitelia ceny BAFTA za najlepšieho herca v hlavnej úlohe
Kategória:Osobnosti z Glasgowa
Kategória:Herci, ktorí hrali Bondových darebákov
Sandrine Aubertová

**Sandrine Aubertová** (* 6. október 1982, Échirolles, Francúzsko) je francúzska lyžiarka. 

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*

Kategória:Francúzski alpskí lyžiari
Jozef Prokeš

RNDr. **Jozef Prokeš**, CSc. (* 12. jún 1950, Nitra) je slovenský politik.

Bol jednou z ústredných postáv čulého národného pohybu začiatkom deväťdesiatych rokov a stál pri vzniku samostatnej Slovenskej republiky v roku 1993.

Je ženatý, má dve deti. V roku 1973 absolvoval štúdium teoretickej fyziky na Prírodovedeckej fakulte Univerzity Komenského v Bratislave.

Do politiky vstúpil v roku 1989 počas generálneho štrajku. V roku 1990 sa stal poslancom Slovenskej národnej rady s osobným cieľom presadiť samostatnosť Slovenska. V parlamente pôsobil do roku 2002. V rokoch 1991-1992 bol predsedom Slovenskej národnej strany. Od júna 1992 do novembra 1993 bol podpredsedom SNR a 17. júla 1992 čítal Deklaráciu Zvrchovanosti SR z balkóna vtedajšej budovy SNR. Od 10. novembra 1993 do 15. marca 1994 bol podpredsedom vlády Slovenskej republiky.  

Pamätná je fotografia, na ktorej nesie Ústavu SR pri jej slávnostnom podpise. Menej známy je fakt, že to bol práve on kto viedol schôdzu SNR pri hlasovaní o Ústave a to tak aby 1. September bol štátny sviatok a ostal v pamäti Slovákov. 

Roku 1997 sa stal čestným občanom mesta Nitra. V rokoch 1998-2002 bol primátorom Nitry.

## Referencie

Kategória:Slovenskí politici
Kategória:Podpredsedovia vlády Slovenska
Kategória:Politici SNS (1990)
Kategória:Predsedovia slovenských politických strán
Kategória:Primátori Nitry
Kategória:Podpredsedovia NR SR
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Osobnosti z Nitry
Kategória:Kandidáti na prezidenta Slovenskej republiky (1993)
Kategória:Absolventi Prírodovedeckej fakulty Univerzity Komenského
Kategória:Čestní občania Nitry
Kategória:Laureáti Radu Andreja Hlinku I. triedy
Therese Borssénová

**Therese Borssénová** (* 12. december 1984, Rättvik, Švédsko) je švédska lyžiarka.  

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 
* 

Kategória:Švédski alpskí lyžiari
Frederiek Nolf

**Frederiek Nolf** (* 10. február 1987, Kortrijk, Belgicko – † 5. február 2009, Dauha, Katar) bol belgický cyklista. V čase úmrtia bol pretekárom belgického tímu Topsport Vlaanderen.

## Smrť
Zomrel v noci po štvrtej etape cyklistických pretekov Okolo Kataru, po ktorej bol priebežne na 96. mieste. Predpokladá sa, že zomrel na infarkt. Pitvu neabsolvoval. Po tejto udalosti jeho tím odstúpil z pretekov na znak piety. Tím vylúčil doping, keďže každé štyri mesiace pretekári absolvujú dopingové kontroly a takisto vylúčil aj to, že by trpel zdravotnými problémami, lebo pretekári tohto tímu štyrikrát za rok absolvujú zdravotné prehliadky.

## Referencie


Kategória:Narodenia v 1987
Kategória:Úmrtia v 2009
Kategória:Belgickí cyklisti
Reciprocita

**Reciprocita** môže byť:
* vlastnosť ísť či smerovať od jedného prvku (jedných prvkov) k druhému (druhým) a zároveň naspäť, obojstrannosť
* vzájomné vzťahy založené na obojstrannosti výhodnej pre obidve strany, vzájomnosť
* v práve: vzťahy založené na zhodnom postupe v obdobných prípadoch u všetkých zmluvných strán, pozri reciprocita (právo)
* v matematike: prevrátenosť, vzájomná zameniteľnosť (napr. hodnôt čísel)
* v geometrii: projektívny vzťah základných útvarov druhého a tretieho stupňa, korelácia, pozri korelácia (geometria)
* vo fotografii: vzájomná zameniteľnosť osvetlenia a doby expozície pri fotografickej expozícii, platná len v určitom rozsahu. pozri reciprocita (fotografia)
* v histórii: dohoda medzi Spojenými štátmi a Kanadou o vzájomnom zredukovaní importných ciel platná v rokoch 18541948, pozri reciprocita (história)

## Pozri aj
* recipročná hodnota
* recipročný zákon (vo fotografii Bunsenov-Roscoeov zákon)
* reciproká mriežka
* reciproká rovnica
* vzájomnosť

## Referencie
Clément Pinault

**Clément Pinault** (* 4. február 1985, Grasse – † 22. január 2009, Clermont) bol francúzsky futbalista, ktorý hrával na pozícii obrancu.

## Smrť
Zomrel 22. januára 2009 po tom, čo 18. januára toho istého roku prekonal srdcový infarkt. Lekári ho potom udržiavali v umelom spánku. Klubový lekár Franck Thiel uviedol, že nezistil uňho srdcové problémy.

Posledný zápas odohral 16. januára 2009 proti Brestu.

## Poznámky
#  niekde aj nesprávne uvádzaný ako *Clement Pinault*

## Referencie


Kategória:Narodenia v 1985
Kategória:Úmrtia v 2009
Kategória:Francúzski futbalisti
Kategória:Hráči Le Mans UC72
Dezinficiencium

**Dezinficiencium** je liečivo, ktoré ničí alebo zneškodňuje patogénne mikroorganizmy na neživých predmetoch vo vonkajšom prostredí a v infekčnom materiáli. Porovnaj antiseptikum. Pojmy dezinficienciá a antiseptiká sa často zamieňajú, pretože rôzne antiseptiká slúžia aj na dezinfekciu neživých predmetov.

Dezinficienciá sú látky používané k usmrteniu mikróbov vo vonkajšom prostredí, hlavne v infekčnom materiáli, na rôznych predmetoch, a pod., kde nie je rizikom ich toxicita. Používajú sa na zníženie počtu choroboplodných zárodkov v nemocniciach, vo verejných zariadeniach aj v domácnostiach.

## Rozdelenie
**germicída* - látky, ktoré usmrcujú vegetatívne formy mikroorganizmov , ale nepôsobia na spóry.
**fungicída* - látky ničiace plesne (huby)
**virucída* - látky hubiace vírusy

O mechanizme účinku pozri pod antiseptikum.

Kategória:Liečivá
Pirát

**Pirát** môže byť:
* pirát (námorný lupič)
* skrátene letecký pirát (vzdušný pirát)
* skrátene rozhlasový pirát 
* skrátene vesmírny pirát
* prenesene: násilnícky, bezohľadný človek, napr. pirát ciest
* osoba nelegálne vyrábajúca, šíriaca a predávajúca kópie hudobných nahrávok, devédéčiek, softvéru a pod., pozri napríklad pod počítačové pirátstvo
* druh petardy, pozri pirát (petarda)

Činnosť piráta sa nazýva **pirátstvo**.

**Piráti** môže byť:
*množné číslo slova pirát
*skrátene:
**pirátska strana
**Česká pirátska strana
**Pirátska strana Nemecka
**Pirátska strana Rakúska
Tamás Mocsai

**Tamás Mocsai** (* 9. december 1978, Budapešť) je maďarský hádzanár, ktorý hráva na poste spojky. V súčasnosti je hráčom nemeckého klubu TBV Lemgo.

Na Letných olympijských hrách 2004 v Aténach skončil s reprezentáciou na 4. mieste.

## Neštastie
Začiatkom marca 2009 v zápase proti Göppingenu (23:29) v 49. minúte spadol na zem po zrážke so súperovým hráčom. Následne ostal ležať v bezvedomí. Rozhodca zápas neprerušil a tak klubový lekár Andreas Bickelhaupt vybehol na palubovku a zistil čo sa stalo. Otvoril mu ústa a vytiahol jazyk. Hráč sa po dvoch minútach prebral. Neskôr ho previezli do nemocnice, kde mu zistili silný otras mozgu a zlomený prst.

## Referencie


## Iné projekty

Kategória:Maďarskí hádzanári
Kategória:Osobnosti z Budapešti
Kategória:Maďarskí olympionici
Sebastian Faißt

**Sebastian Faißt** (* 7. marec 1988, Alpirsbach, Nemecko – † 3. marec 2009, Schaffhausen, Švajčiarsko) bol nemecký hádzanár, ktorý hrával na pozícii pravej spojky. Bol považovaný za talent nemeckej hádzanej.

## Smrť
Zomrel počas priateľského hádzanárskeho zápasu reprezentácii Švajčiarska a Nemecka do 21 rokov. V 14. minúte zápasu skolaboval. V tom okamihu sa za ním rozbehli lekári, ktorí sa mu snažili pomôcť. Faißt sa prebral a povedal, že *Nie je to také zlé, len nevidím...* Zakrátko sa jeho stav rapídne zhoršil a zomrel. Podľa lekárov mu praskla žilka v hlave, o čom svedčí aj to, že nevidel. V tomto zápase bol kapitánom Nemecka a strelil aj jeho prvý gól.

## Kluby
; Mládežnícke
* 19922004  TV Alpirsbach
* 20042007  TuS Schutterwald

; Seniorské
* 20072008  HSG Konstanz
* 20082009  TSV Dormagen

## Referencie

## Externé odkazy
* Sebastian Faißt  na stránke tsvdormagen.de 

Kategória:Nemeckí hádzanári
Kategória:Úmrtia pri športe
Karol Šedivý (1973)

**Karol Šedivý** (* 18. marec 1973, Zlaté Moravce – † 3. marec 2009, blízko obce Šoporňa) bol slovenský autokrosový pretekár. Bol považovaný za najlepšieho na Slovensku. Jeho syn Karol je taktiež autokrosový pretekár.

## Smrť
Zahynul 3. marca 2009 v skorých ranných hodinách po tom, ako ho zachytilo okoloidúce nákladné auto, keď opravoval defekt svojho auta na R1 v blízkosti Šoporne.

Podľa zistení nemal na sebe reflexnú vestu a ani svoje auto nevymedzil reflexným trojuholníkom. U vodiča nákladného auta nebolo zistené požitie alkoholu.

## Referencie

Kategória:Osobnosti zo Zlatých Moraviec
Kategória:Slovenskí autokrosoví pretekári
Schwerin

**Schwerin** je mesto v severnom Nemecku a hlavným mestom spolkovej krajiny Meklenbursko-Predpomoransko. V roku 2005 malo 97 045 obyvateľov.

Mesto je obklopené jazerami. Najväčšie z nich, Schwerinské jazero (Schweriner See), zaberá plochu .
Mestskou pamiatkou je zámok na ostrove v Schwerinskom jazere.

## Dejiny
Prvá písomná zmienka je z roku 1018, kedy tu bolo sídlisko západných Slovanov, zvané *Zuarin*. Samotné mesto vzniklo v roku 1160. Od roku 1358 bolo súčasťou Meklenburského vojvodstva.
V rokoch 1918 – 1934 bolo hlavným mestom slobodného štátu Meklenbursko-Predpomoransko, v rokoch 1934 – 1952 hlavým mestom Meklenburska, po zrušení spolkových krajín v bývalej NDR v rokoch 1952 – 1990 krajským mestom. Od roku 1990 je hlavným mestom spolkovej krajiny Meklenbursko-Predpomoransko.

## Osobnosti mesta
* Konrad Ernst Ackermann (* 1712 – † 1771), herec a riaditeľ divadla
* Žofia Frederika Meklenbursko-Schwerinská (* 1758 – † 1794), meklenbursko-schwerinská vojvodkyňa a dánska princezná

## Partnerské mestá
* Milwaukee, Wisconsin, USA
*  Odense, Dánsko
*  Piła, Poľsko
*  Reggio Emilia, Taliansko
*  Tallinn, Estónsko
*  Vaasa, Fínsko
*  Växjö, Švédsko
*  Wuppertal, Nemecko

## Iné projekty

## Zdroj

Kategória:Mestá v Meklenbursku-Predpomoransku
Kategória:Hlavné mestá nemeckých spolkových krajín
Karol Šedivý

**Karol Šedivý** môže byť:
* Karol Šedivý (1973), slovenský autokrosový pretekár
* Karol Šedivý (1994), slovenský autokrosový pretekár; syn Karola Šedivého st.

Šedivý, Karol
Diaľnica A98 (Nemecko)

**Bundesautobahn 98** je diaľnica v Nemecku. Väčšia časť A98 je iba plánovaná. V prevádzke sú iba úseky Weil am Rhein – Rheinfelden, obchvat Laufenburgu, obchvat Tiengenu a Gottmadingen – Stockach. 

Výhledová trasa: Weil am Rhein – Lörrach – Rheinfelden – Bad Säckingen – Waldshut-Tiengen – Jestetten – švajčiarska štátna hranica // švajčiarska štátna hranica – Gottmadingen – Singen – Stockach – Friedrichshafen – Lindau – Kempten – Steingaden – Penzberg – Rosenheim.

V úseku Weil am Rhein – Lindau by po A98 mala viesť európska cesta 54.

9
Stralsund

**Stralsund** je mesto na úrovni okresu na severovýchode Nemecka, v spolkovej krajine Meklenbursko-Predpomoransko. Leží  severovýchodne od Rostocku na pobreží Baltského mora pri úžine Strelasund, ktorá oddeľuje ostrov Rujana od pevniny; od roku 1936 prekonáva úžinu hrádza s cestným a železničným mostom. Stralsund má 58 000 obyvateľov (2004).

## Dejiny

Mesto bolo založené v 13. storočí Slovanmi z Rujany (Rány) na rieke Strela, v stredoveku bolo hanzovým mestom.

## Pamiatky
Stralsund je charakteristický množstvom dochovaných gotických tehlových stavieb, napr. Kostol svätého Mikuláša, Kostol svätej Márie, Kláštor svätej Kataríny, radnica (z 13. storočia).

Dňa 27. júna 2002 boli historické centrá miest Stralsund a Wismar zapísané na zoznam svetového kultúrneho dedičstva UNESCO.

## Osobnosti mesta
* Nicodemus Tessin starší (* 1615 – † 1681), švédsky architekt
* Carl Wilhelm Scheele (* 1742 – † 1786), švédsky chemik 
* Ernst Moritz Arndt (* 1769 – † 1860), publicista a básnik
* Angela Merkelová (* 1954), kancelárka SRN

## Partnerské mestá
*  Kiel, Nemecko
*  Malmö, Švédsko
*  Pori, Fínsko
*  Stargard Szczeciński, Poľsko
*  Svendborg, Dánsko
*  Trelleborg, Švédsko
*  Ventspils, Lotyšsko 

thumb|center|600px|Panoráma Stralsundu

## Pozri aj
* Stralsundský mier

## Iné projekty

## Externé odkazy
* Oficiálna stránka
* Historické centrá Stralsundu a Wismaru (UNESCO)

## Zdroj

Kategória:Lokality Svetového dedičstva v Nemecku
Kategória:Mestá v Meklenbursku-Predpomoransku
Kategória:Hanza
Kategória:Prístavné mestá Baltského mora
Live In Praha

***Live In Praha*** je DVD skupiny Iné Kafe. Okrem záznamu koncertu z pražskej Incheba arény z konca januára obsahuje aj všetky videoklipy (dovtedy natočené) a iné bonusy. Zároveň je tu predstavená nová skladba „Deja-Vu“. Na DVD sa však nenachádzajú tri piesne z koncertu (*Úspešne zapojení* a *Starý pán* z albumu Je Tu Niekto? a *Závisť* z albumu Vitaj!). Ukážky týchto skladieb sa však nachádzajú v časti mesiac po koncerte, kde jednotliví štyria členovia opisujú svoje pocity z koncertu.

## Obsah DVD

### Koncert

Skladby sú uvedené zároveň s albumom, z ktorého pôvodne pochádzajú.

# „Peter“ (*[[Čumil (album)|Čumil]]*)
# „Skús To Ďalej“ (*Čumil*)
# „Mýtna“ (*[[Bez Udania Dôvodu]]*)
# „Kto Na To Príde?“ (*[[Je Tu Niekto?]]*)
# „Veľkou Palicou“ (*[[Vitaj!]]*)
# „Plán“ (*[[Príbeh (Iné Kafe)|Príbeh]]*)
# „Čo Chcú?“ (*Je Tu Niekto?*)
# „Petra“ (*Je Tu Niekto?*)
# „Sám Proti Všetkým“ (*[[Situácia (album)|Situácia]]*)
# „Opäť Na Streche“ (*Bez Udania Dôvodu*)
# „Telefónne Číslo“ (*Príbeh*)
# „090X“ (*Vitaj!*)
# „Biely Hotel“ (*Príbeh*)
# „Ráno“ (*Je Tu Niekto?*)
# „Čumil“ (*Čumil*)
# „120 Čísel (Pod Zemou)“ (*Bez Udania Dôvodu*)
# „30. Február“ (*Je Tu Niekto?*)
# „Prečo Je To Tak?“ (*Príbeh*)
# „Leto Na Ukrajine“ (*[[Kachny]]*)
# „Spomienky Na Budúcnosť“ (*Bez Udania Dôvodu*)
# „Ružová Záhrada“ (*Príbeh*)
# „Svätý Pokoj“ (*Čumil*)
# „Vianoce“ (*Čumil*)
# „Deja-Vu“
# „Kašovité Jedlá“ (*Príbeh*)
# „Ďakujeme Vám“ (*Príbeh*)
# „Záverečná“ (*Príbeh*)
# Outtro (nie je skladbou)

### Videoklipy

Ku každému videoklipu bol nakrútený aj komentár.

# „090X“
# „Čumil“
# „Vianoce“
# „Kto Na To Príde?“
# „Úspešne Zapojení“
# „Ráno“
# „Mám Pocit...“
# „Ďakujeme Vám“
# „Ružová Záhrada“
# „Veľkou Palicou III“
# „Spomienky Na Budúcnosť“
# „Krvavá Blondína“
# „Alibi“
# „Svätý Pokoj (Live 2008)“

### Bonusy

*Komentáre členov skupiny ku klipom
*Mesiac po koncerte
*Backstage pred a po koncerte
*Dokument "Iné Kafe Live 22. 5. 2008 Bratislava" + piesne *30. február* a *Svätý pokoj*.

## Zostava (týka sa len koncertu)

*Vratko Rohoň - gitara, spev
*Peter "Forus" Fóra - basa, vokály
*Mário "Wayo" Praženec - gitara
*Dodo Praženec - bicie
*hosť: Peter Preložník - klavír (13, 14)

Kategória:Albumy skupiny Iné Kafe
Kategória:Koncertné albumy z 2009
Milan Sidor

PhDr. **Milan Sidor**, CSc. (* 22. február 1951, Krušinec – † 31. máj 2014, Prešov) bol výkonný riaditeľ Inštitútu vzdelávania, umenia a športu ITAS Prešov.

V prezidentských voľbách v roku 2009 kandidoval s podporou KSS.

## Referencie


Kategória:Osobnosti z Krušinca
Kategória:Kandidáti na prezidenta Slovenskej republiky (2009)
Komunistická strana Slovenska

**Komunistická strana Slovenska** (skratka **KSS**) môže byť:
* komunistická politická strana v rokoch 19391948 pôsobiaca na Slovensku a v exile, pozri Komunistická strana Slovenska (1939)
* organizačná zložka Komunistickej strany Česko-Slovenska na Slovensku v rokoch 19481992, pozri Komunistická strana Slovenska (1948)
* komunistická politická strana pôsobiaca na Slovensku od roku 1992, pozri Komunistická strana Slovenska (1992)

## Pozri aj
* Komunistická strana Česko-Slovenska (KSČ), komunistická politická strana v Česko-Slovensku v rokoch 19211992
* Komunistická strana Čiech a Moravy (KSČM), komunistická politická strana v Česku, ktorá vznikla v roku 1990 transformáciou KSČ
* Komunistická strana Slovenska – 91 (KSS-91), Zväz komunistov Slovenska (ZKS), komunistické politické strany na Slovensku v rokoch 19911992, ktoré vznikli ako reakcia ortodoxných komunistov na transformáciu KSS na Stranu demokratickej ľavice a v roku 1992 sa zlúčili do súčasnej KSS (pozri Komunistická strana Slovenska (1992))
* SMER – sociálna demokracia (SMER-SD), sociálnodemokratická politická strana na Slovensku, ktorá vznikla v roku 1999 (ako SMER) a v roku 2004 pohltila Stranu demokratickej ľavice
* Strana demokratickej ľavice (1990) (SDĽ), sociálnodemokratická politická strana na Slovensku v rokoch 19902004, ktorá vznikla transformáciou KSS a do roku 1991 mala názov KSS, resp. KSS-SDĽ
* Strana demokratickej ľavice (2005) (SDĽ), sociálnodemokratická politická strana na Slovensku, ktorá vznikla v roku 2005 reakciou časti členov pôvodnej SDĽ na zlúčenie SDĽ so stranou SMER
Construcciones y Auxiliar de Ferrocarriles

[náhľad|Súprava ATPRD s-120 [RENFE]]
[náhľad|Vysokorýchlostná vlaková súprava radu HT65000 [TCDD - jedna z 12]]
**Construcciones y Auxiliar de Ferrocarriles, S.A.** (skr. CAF) je španielska spoločnosť vyrábajúca koľajové vozidlá, najmä s meniteľným rozchodom osí (umožňujúcim použitie pre jazdu na tratiach 2 odlišných rozchodov koľaje).

CAF vyrobila vozidlá o.&nbsp;i. pre MTR, metro Washington, Port Authority Transit v Pittsburghu (Pensylvánia, USA) a Sacramento Regional Transit (USA). Vo februári 2004 RENFE zadala objednávku na 45 súprav ATPRD s-120 od CAF/Alstom 25 kV ss/ 3kV js, EMU s meniteľným rozchodom pre rýchlosť /h pre medziregionálnu dopravu, s dodávkou v období október 2006 - máj 2009 (580 miliónov €). CAF vyrába tiež vysokorýchlostné vlakové súpravy pre vysokorýchlostnú trať TCDD Istanbul - Ankara, ktorej prvý úsek bol sprevádzkovaný 13. marca 2009.

## Externé odkazy
* Oficiálna stránka  v španielčine
* Oficiálna stránka  v angličtine

Kategória:Španielsko
Kategória:Doprava v Španielsku
Kategória:Ekonomika v Španielsku
Sasi (kmeň)

**Sasi** (staršie: *Sasovia*; pre územia mimo Británie aj: **starí Sasi**, *starí Sasovia*, **Dolní Sasi**, *Dolní Sasovia*) boli v stredoveku (a na konci antiky) skupina západogermánskych kmeňov. Sú priamymi predchodcami najmä dnešných obyvateľov nemeckého spolkového štátu Dolné Sasko. S dnešným Sasmi (t. j. tzv. Hornými Sasmi), čiže obyvateľmi (najmä) nemeckého spolkového štátu Sasko, naopak nemajú (okrem mena) nič spoločné.

## Dejiny
Pôvodne, na začiatku nášho letopočtu Sasi žili pravdepodobne len v Holštajnsku a pravdepodobne aj v pobrežnej časti dnešného spolkového štátu Dolné Sasko, ale presná interpretácia najstarších dokladov o Sasoch nie je istá. Najneskôr v 4. storočí po Kr. už každopádne Sasi žili v dnešnom Holštajnsku a skoro celom dnešnom spolkovom štáte Dolné Sasko. V 5. storočí časť Sasov emigrovala do Británie, kde sa neskôr stali súčasťou tzv. Anglosasov (ktorí zahŕňali minimálne aj Anglov a Jutov). Zhruba v tom istom čase naopak Sasi na európskej pevnine opustili (z prírodou vyvolaných dôvodov) historické Frízsko. V 6. - 8. storočí si Sasi pripojili najmä Vestfálsko a severozápadnú časť dnešného spolkového štátu Sasko-Anhaltsko. V 8. storočí Sasi bojovali s Frankami a Frankovia ich pri tom násilne pokresťančili. Po víťazstve Frankov bolo napokon na začiatku 9. storočia územie Sasov začlenené do Franskej ríše ako Saské vojvodstvo. Saské vojvodstvo zaniklo v 12. resp. 13. storočí.

## Zdroje

Kategória:Germáni
Kiel

**Kiel** je mesto v severnom Nemecku a hlavné mesto spolkovej krajiny Šlezvicko-Holštajnsko. Leží na pobreží Baltského mora pri Severomorsko-baltskom prieplave na východnej strane polostrova Jutsko. V meste sa konajú jachtárske súťaže, z ktorých najznámejšou je *Kieler Woche* (Kielsky týždeň), jeden z najväčších pretekov tohto druhu na svete. Je sídlom Univerzity Christiana Albrechta () založenej v roku 1665 a základňou nemeckého námorníctva Deutsche Marine.

## Šport
V rokoch 1936 a 1972, kedy Nemecko hostilo olympijské hry, bol Kiel dejiskom jachtárskych súťaží.

## Dôležité udalosti
* 14. január 1814 - podpis Kielskej zmluvy medzi Švédskom a Dánskom.

## Osobnosti mesta
* Johann Christian Fabricius (* 1745 – † 1808), dánsky ekonóm, zoológ a prírodovedec - entomológ
* Karl Leonard Reinhold (* 1758 – † 1823), nemecký filozof
* Friedrich von Esmarch (* 1823 – † 1908), nemecký lekár, chirurg
* Detlev von Liliencron (* 1844 – † 1909), nemecký básnik, prozaik a dramaturg
* Rainer Ludwig Claisen (* 1851 – † 1930), nemecký chemik
* Ferdinand Tönnies (* 1855 – † 1936), nemecký sociológ
* Ferdinand Albin Pax (* 1858 – † 1942), nemecký prírodovedec – zoológ, botanik
* Max Planck (* 1858 – † 1947), nemecký teoretický fyzik, nositeľ Nobelovej ceny
* Eduard Buchner (* 1860 – † 1917), nemecký biochemik, nositeľ Nobelovej ceny
* Otto Paul Herrmann Diels (* 1876 – † 1954), nemecký chemik, nositeľ Nobelovej ceny
* Kurt Alder (* 1902 – † 1958), nemecký chemik, nositeľ Nobelovej ceny
* Carl Friedrich Freiherr von Weizsäcker (* 1912 – † 2007), nemecký fyzik a filozof
* Elfriede Kaunová (* 1914 – † 2008), nemecká atlétka
* Paul Lorenzen (* 1915 – † 1994), nemecký filozof
* Reinhard Furrer (* 1940 – † 1995), nemecký vedec a astronaut
* Andreas Köpke (* 1962), nemecký futbalový brankár
* Angelique Kerberová (* 1988), nemecká tenistka

## Partnerské mestá
*  Brest, Francúzsko, 1964
*  Coventry, Veľká Británia, 1967
*  Gdansk, Poľsko, 1985
*  Kaliningrad, Rusko, 1992
*  Sovietsk, Rusko, 1992
*  Stralsund, Nemecko, 1987
*  Tallinn, Estónsko, 1986
*  Vaasa, Fínsko, 1967

## Referencie

## Iné projekty

## Zdroj


Kategória:Mestá v Šlezvicku-Holštajnsku
Kategória:Hlavné mestá nemeckých spolkových krajín
Kategória:Prístavné mestá v Nemecku
Kategória:Prístavné mestá Baltského mora
Kategória:Hanza
Kmeň (etnografia)

**Kmeň** je väčšia skupina ľudí, ktorí cítia spolupatričnosť a vytvorili rozsiahlejšie a stabilnejšie kultúrne a politické inštitúcie než tlupa, nemajú však ešte atribúty štátu. Obyčajne je to spoločenstvo príbuzných  rodov alebo klanov obývajúce určité územie.

Príslušníci jedného kmeňa zvyčajne zdieľajú jazyk a náboženské rituály a majú jednotný systém autorít (náčelníkov, kmeňových starešinov a pod.). Žiadny z týchto atribútov však nie je nevyhnutný, ako ukázal Morton Fried v svojej práci *The Notion of Tribe* (*Teória kmeňa*, 1972).

## Pozri aj
* etnikum
* národnosť
* národ

## Zdroj

Kategória:Sociológia
Nicko McBrain

**Nicko McBrain** (* 5. jún 1952, Hackney, Londýn) je anglický hudobník, ktorý v súčasnosti pôsobí ako bubeník heavy metalovej skupiny Iron Maiden. 

So svojou kariérou začínal v 70. rokoch, kedy hral v kapele kanadského hudobníka Pata Traversa. V rokoch 1975 a 1976 hral v skupine Streetwalkers. Na začiatku 80. rokov hrával v skupine McKitty, práve počas koncertu tejto skupiny stretol Steva Harrisa, zakladateľa skupiny Iron Maiden. Členom kapely sa stal v roku 1982, kedy nahradil Clivea Burra. Jeho prvým albumom na ktorom hral na bicie bol *[[Piece of Mind]]* z roku 1983. Je členom kapely dodnes.

## Referencie

## Iné projekty

## Externé odkazy
* McBrain na stránke ''Drummerworld'' 
* Nicko McBrain ako ho pozná Steve Harris

Kategória:Anglickí heavymetaloví bubeníci
Kategória:Iron Maiden
Kategória:Osobnosti z Londýna
Slobodné ríšske mesto

thumb|Slobodné ríšske mestá v Rímsko-nemeckej ríši, rok 1648

**Slobodné ríšske mesto** () bolo označenie mesta v Rímsko-nemeckej ríši, v ktorom formálne vládol len cisár Rímsko-nemeckej ríše; ako protiklad ríšskeho mesta, ktoré spadalo do príslušnej časti ríše a kde vládol niektorý z mnohých ríšskych kniežat (vojvoda alebo knieža-biskup). Slobodné ríšske mestá mali svojho nezávislého predstaviteľa v ríšskom sneme Rímsko-nemeckej ríše. Neskôr bol formálnym vládcom knieža-biskup, ale vo vrcholnom stredoveku získali mestá plnú nezávislosť od biskupa.

Čo sa týka pojmu *slobodné ríšske mesto*, rozlišuje sa medzi ríšskymi mestami *(Reichsstädte)* a slobodnými mestami *(freie Städte)*.
Hoci sa mestské práva prípad od prípadu viac či menej líšili, vo všeobecnosti slobodné mestá mali viac práv a privilégií ako ríšske mestá. Napríklad slobodná mestá len podporovali cisára počas križiackych výprav a organizovali svoju vlastnú vojenskú ochranu, ríšske mestá okrem toho platili cisárovi dane a posielali zbory na jeho vojenské výpravy.
Časom sa rozdiely medzi ríšskymi mestami a slobodnými mestami stále viac zmenšovali, až sa ustálil termín *slobodné ríšske mesto*.
Viac než privilégiá sa na nezávislosti mesta podieľalo ich bohatstvo. Bohaté mestá ako
Lübeck alebo Augsburg boli nezávislými enklávami vnútri Rímsko-nemeckej ríše, vyhlasujúcimi vojny a uzatvárajúcimi mier, kontrolujúce svoje obchodné aktivity a pripúšťajúce len malé zásahy zvonku.

V neskorom stredoveku veľa slobodných miest vytváralo mestské zväzy *(Städtebünde)*. Najvýznamnejšia z nich bola Hanza, do ktorej sa zapájali aj mestá, ktoré nikdy neboli slobodnými mestami a pripojili sa k Hanze so zvolením miestneho kniežaťa.

## Zoznam slobodných ríšskych miest
thumb|Mestské znaky slobodných ríšskych miest (od roku 1605)
thumb|Mestské znaky slobodných ríšskych miest (od roku 1605)

## Literatúra
* Johann Jacob Moser: *Von der Reichs-Stättischen Regiments-Verfassung. Nach denen Reichs-Gesezen u. d. Reichs-Herkommen, wie auch aus denen Teutschen Staats-Rechts-Lehren und eigener Erfahrung*. Mezler, Frankfurt und Leipzig 1772 (Digitalisat )
* Urs Hafner: *Republik im Konflikt. Schwäbische Reichsstädte und bürgerliche Politik in der frühen Neuzeit*. Bibliotheca Academica, Tübingen 2001, ISBN 3-928471-36-8
* André Krischer: *Reichsstädte in der Fürstengesellschaft. Politischer Zeichengebrauch in der Frühen Neuzeit*. Wissenschaftliche Buchgesellschaft, Darmstadt 2006, ISBN 3-534-19885-9.
* Richard Schmidt: *Deutsche Reichsstädte.* Hirmer, München 1957.

## Zdroj

Kategória:Slobodné ríšske mestá
Kategória:Dejiny Nemecka
Kategória:Mestá